fi fi fi fi pl fi da fi fi nds fr ceb fi pl fi da fi fi fi fi fi fi fi ru fi fi fi fi fi et fi fi fi fi fi fi fi fi fi fi fi fi fi fi fi pl fi da fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Opiskelijatarina, Minna Leppäkynnäs: Henkilöstötyö ja johtaminen sosiaali- ja terveysalalla — Jyväskylän yliopiston avoin yliopisto
Yleislääketieteen erikoislääkäri Minna Leppäkynnäs on nauttinut opinnoistaan avoimessa yliopistossa. Opintoja on pystynyt räätälöimään oman elämäntilanteen ja kiinnostuksen mukaan. Työpäivän jälkeen opinnot ovat tuntuneet ajoittain raskailta, mutta toisaalta opintoihin on saanut hyvin tukea ja ohjausta avoimen yliopiston henkilökunnalta.
Avoimen yliopiston opinnot ovat joustavia ja sopivat työn oheen. Voit itse vaikuttaa opiskelurytmiisi. Minna Leppäkynnäs opiskeli Henkilöstötyö ja johtaminen sosiaali- ja terveysalalla -opintokokonaisuuden.
Katso alla olevalta videolta Minnan kokemuksia Henkilöstötyö ja johtaminen sosiaali- ja terveysalalla -opinnoista.
Olen Minna Leppäkynnäs, koulutukseltani yleislääketieteen erikoislääkäri. Toimin esihenkilönä Mehiläisen ulkoistetulla terveysasemalla Jyväskylässä.
Mitä olet opiskellut avoimessa yliopistossa?
Opiskelen Jyväskylän avoimessa yliopistossa henkilöstötyö ja johtaminen sosiaali- ja terveysalalla opintokokonaisuutta.
Miksi päädyit juuri näiden avoimen yliopiston opintojen pariin?
Minulla on useampi johtajuuteen liittyvä koulutus taustalla, mutta halusin vielä opiskella aihetta lisää. Innostuin opinnoista, koska tässä pystyi hyvin räätälöimään oman opintokokonaisuuden ja valitsemaan siihen asioita, jotka kiinnostavat minua erityisesti. Kiinnostuin näistä opinnoista sen takia, että tässä on johtamiseen erittäin laaja kattaus terveydenhuolto- ja sosiaalialalta. Lisäksi tässä voi vapaasti valita, mitä osioita haluaa tehdä. Koko paketti olisi ollut liian laaja minun tarpeisiin, mutta pystyin valikoimaan kokonaisuudesta esimerkiksi terveystaloustieteitä, mistä olen kiinnostunut.
Miten olet hyötynyt opinnoista?
Opinnoissa on ollut todella mielenkiintoista tavata ihmisiä hyvin eri aloilta ja elämäntilanteista, sekä yksityiseltä että julkiselta puolelta, ja sitä kautta saada lisää kokemuksia ja vertaistukea.
Millaista opiskelu oli käytännössä?
Opiskelut on tehty pääosin etänä, esimerkiksi Moodle-alustalla ja etäluentojen avulla. Kun nämä kaikki tekee oman työpäivän jälkeen, niin aika ajoin on tuntunut vähän raskaalta, mutta toisaalta näin aikuisena sopii, että saa opiskella kun itse haluaa. Opintoja oli tosi helppo räätälöidä omaan arkeen sopivaksi.
Avoimessa yliopistossa opiskelu on onnistunut erittäin hyvin. Osassa opinnoista on akateemista kirjoittamista, minkä olen kokenut hieman hankalaksi, sillä omista yliopisto-opinnoista on jo aikaa. Kirjoittamiseen on saanut todella mahtavasti tukea ja lisäopetusta.
Tutustu Henkilöstötyö ja johtaminen sosiaali- ja terveysalalla -opintoihin ja ilmoittaudu mukaan. Aloita orientoivasta jakososta ja poimi opintoihisi sen jälkeen mukaan ne kurssit, jotka parhaiten tukevat sinun osaamistarpeitasi.
Ylei­set tent­ti­päi­vät ja pai­kat
Opiskelijatarina, Minna Leppäkynnäs: Henkilöstötyö ja johtaminen sosiaali- ja terveysalalla
Opiskelu työttömyyden aikana: avoin yliopisto
Avoimia opintoja kansanopistoissa, kansalaisopistoissa ja kesäyliopistoissa
Avoin yliopisto-opiskelu lukion jälkeen
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice